*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Μαρτίου 1982

περί χορηγήσεως χρηματικής συνδρομής εντός του πλαισίου των θεσπισθέντων συμπληρωματικών μέτρων υπέρ του Ηνωμένου Βασιλείου (Βορειοδυτική Αγγλία)

(Το κείμενο στην αγγλική γλώσσα είναι το μόνο αυθεντικό)

(82/223/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2744/80 του Συμβουλίου της 27ης Οκτωβρίου 1980 περί θεσπίσεως συμπληρωματικών μέτρων υπέρ του Ηνωμένου Βασιλείου (1),

Εκτιμώντας:

ότι σύμφωνα με τις διατάξεις του άρθρου 4 του κανονισμού (ΕΟΚ) αριθ. 2744/80, το Ηνωμένο Βασίλειο παρουσίασε ένα ειδικό πρόγραμμα για τη Βορειοδυτική Αγγλία·

ότι το ποσό της κοινοτικής χρηματικής συνεισφοράς που θα χορηγηθεί στα υποπρογράμματα που περιλαμβάνονται σ' αυτό το ειδικό πρόγραμμα και δύνανται να επιλεγούν σύμφωνα με το άρθρο 3 του εν λόγω κανονισμού, και τα οποία αξίζει να ληφθούν υπόψη και προσδιορίζονται στο παράρτημα, θα έπρεπε να ανέρχεται αντιστοίχως σέ:

40 % για το οδικό δίκτυο,

20 % για τον ηλεκτρισμό,

40 % για την ύδρευση και τις αποχετεύσεις,

40 % για τις τηλεπικοινωνίες,

των καταβολών που έγιναν και προβλέπονται από τις δημόσιες αρχές του Ηνωμένου Βασιλείου για το οικονομικό έτος που αρχίζει την 1η Απριλίου 1981·

ότι τα αναφερόμενα υποπρογράμματα πληρούν τις προϋποθέσεις τις οποίες απαιτεί ο εν λόγω κανονισμός για τη χορήγηση μιας χρηματικής συνδρομής·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που προβλέπεται στο άρθρο 7 παράγραφος 1 του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χρηματική συνδρομή ύψους 333 967 000 ECU παρέχεται στα υποπρογράμματα που προβλέπονται στο ειδικό πρόγραμμα για τη Βορειοδυτική Αγγλία και αναφέρονται στο παράρτημα.

Το χορηγούμενο σε κάθε υποπρόγραμμα ποσό αναφέρεται στο ίδιο παράρτημα.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 24 Μαρτίου 1982.

Για την 'Επιτροπή

Antonio GIOLITTI

Μέλος της Επιτροπής

(1) ΕΕ αριθ. L 284 της 29. 10. 1980, σ. 4.

ΠΑΡΑΡΤΗΜΑ

ΕΙΔΙΚΟ ΠΡΟΓΡΑΜΜΑ ΓΙΑ ΤΗ ΒΟΡΕΙΟΔΥΤΙΚΗ ΑΓΓΛΙΑ

1.2 // 1. ΥΠΟΠΡΟΓΡΑΜΜΑ: ΟΔΙΚΟ ΔΙΚΤΥΟ // // Καταβολές που έγιναν και προβλέπονται από τις δημόσιες αρχές του Ηνωμένου Βασιλείου για την περίοδο από 1η Απριλίου 1981 μέχρι 31η Μαρτίου 1982: // 109 579 000 ECU // Άλλες κοινοτικές χρηματικές συνδρομές που έχουν χορηγηθεί (1): // // - ΕΤΠΑ // - // - ΕΤΕ // - // Διοικήσεις επιφορτισμένες με τη δαπάνη: Department of Transport // // Απόφαση χορηγήσεως: // 40 %

43 832 000 ECU // 2. ΥΠΟΠΡΟΓΡΑΜΜΑ: ΗΛΕΚΤΡΙΣΜΟΣ // // Καταβολές που έγιναν και προβλέπονται από τις δημόσιες αρχές του Ηνωμένου Βασιλείου για την περίοδο από 1η Απριλίου 1981 μέχρι 31η Μαρτίου 1982: // 553 268 000 ECU // Άλλες κοινοτικές χρηματικές συνδρομές που έχουν χορηγηθεί (1): // // - ΕΤΠΑ // 0,2 % // - ΕΤΕ // - // Διοικήσεις επιφορτισμένες με τη δαπάνη: Central Elec. Generating Board, North-West Electricity Board, Merseyside and North Wales Elec. Board // // Απόφαση χορηγήσεως: // 20 %

110 654 000 ECU // 3. ΥΠΟΠΡΟΓΡΑΜΜΑ: ΥΔΡΕΥΣΗ ΚΑΙ ΑΠΟΧΕΤΕΥΣΕΙΣ // // Καταβολές που έγιναν και προβλέπονται από τις δημόσιες αρχές του Ηνωμένου Βασιλείου για την περίοδο από 1η Απριλίου 1981 μέχρι 31η Μαρτίου 1982: // 162 220 000 ECU // Άλλες κοινοτικές χρηματικές συνδρομές που έχουν χορηγηθεί (1): // // - ΕΤΠΑ // 0,5 % // - ΕΤΕ // 15 % // Διοικήσεις επιφορτισμένες με τη δαπάνη: North-West Water Authority // // Απόφαση χορηγήσεως: // 40 %

64 888 000 ECU // 4. ΥΠΟΠΡΟΓΡΑΜΜΑ: ΤΗΛΕΠΙΚΟΙΝΩΝΙΕΣ // // Καταβολές που έγιναν και προβλέπονται από τις δημόσιες αρχές του Ηνωμένου Βασιλείου για την περίοδο από 1η Απριλίου 1981 μέχρι 31η Μαρτίου 1982: // 286 482 000 ECU // Άλλες κοινοτικές χρηματικές συνδρομές που έχουν χορηγηθεί (1): // // - ΕΤΠΑ // 0,6 % // - ΕΤΕ // 1 % // Διοικήσεις επιφορτισμένες με τη δαπάνη: British Telecommunications // // Απόφαση χορηγήσεως: // 40 %

114 593 000 ECU

(1) Οι αριθμοί οι σχετικοί με τις ενισχύσεις του ΕΤΠΑ αναφέρονται επί των δεσμεύσεων και οι σχετικοί με τα δάνεια της ΕΤΕ επί του συνόλου της συμβάσεως. Ως εκ τούτου, δεν είναι δυνατόν να αποκατασταθεί μια πλήρης αντιστοιχία μεταξύ αυτών των ποσών, που μπορεί να αναφέρονται σε επενδύσεις που συνήθως πραγματοποιούνται σε περίοδο μερικών ετών, και των ετησίων βρετανικών δαπανών του ειδικού προγράμματος, έστω και αν οι δαπάνες αυτές αναφέρονται εν μέρει στις εν λόγω επενδύσεις.